Rökkvi Vésteinsson

Rökkvi Vésteinsson (fæddur 22. mars 1978) er úr Reykjavík. Hann er skemmtikraftur, blómaskreytingamaður og uppistandari. Hann er stofnandi og eigandi síðunnar uppistand.is, sem er tileinkuð uppistandi á Íslandi. Rökkvi útskrifaðist með B.S.-próf í lífefnafræði frá Háskóla Íslands árið 2002 og B.S.-próf í tölvunarfræði árið 2004, einnig hefur Rökkvi klárað trúðanámskeið, en Rökkvi er einn ástsælasti trúður Íslands.

Ferill.

Uppistand víðsvegar um heiminn.

Rökkvi hefur komið fram með uppistand á fjórum tungumálum: íslensku á Íslandi og Englandi, á ensku í Kanada, Írlandi, Hollandi og Belgíu, Skotlandi og Íslandi, á sænsku á Íslandi og á þýsku í Þýskalandi og á Íslandi. Árið 2006 vann hann í fyrstu umferð af The Great Canadian Laugh off keppninni í Ottawa, Kanada. Hans stærsta afrek var hins vegar að koma fram í barnaafmæli barnabarns Jón Geralds Sullenberger sem trúður.

Þátttaka í Fyndnasta manni Íslands og deilur við skipuleggjendur.

Rökkvi hefur í tvígang tekið þátt í Fyndnasta manni Íslands keppninni, 2003 og 2007. Hann féll úr keppni í bæði skiptin í undanúrslitum. Í bæði skiptin gagnrýndi hann keppnina og framkvæmd hennar, sem var haldin af Vodafone 2003 (sem héldu keppnina aldrei aftur) og AM Events og Oddi Eysteini Friðrikssyni árið 2007. Fordómar skipuleggjenda keppninnar í garð trúða var kornið sem fyllti mælinn.

Tár í auga trúðsins.

Rökkvi hefur lengi leitast við að ná fullkomnum trúðabúning. Hann hefur lagt áherslu á að búningurinn sýni bæði björtu og myrku hliðar lífsins. Orðin um ,tár í auga trúðsins" hefur verið honum mikill innblástur á sínu lífsferðalagi. Í ljósi þess náði hann að fullkomna útlit sitt sem trúður með útfærslu um glaðlegt trúðaútlit auk þriggja tára. Tárin þrjú eru tákn um trega, sorg og gleði. Draumur Rökkva er að fá tilnefningu sem Trúður ársins hjá alheimssamtökum Trúða (WCA).

Góðgerðarstarf.

Frá og með október 2007 og til janúar 2014 gaf Rökkvi allan ágóða af uppistöndum sínum, öðru gríni og framkomum til góðgerðarstarfsemi, m.a. til Barnaspítalasjóðs Hringsins, UNICEF og Umhyggju (Félag til stuðnings langveikum börnum) með það markmið að safna í heild einni milljón. Það markmið náðist í janúar 2014

Innrásarvíkingarnir.

Árið 2011 stofnuðu Rökkvi, Bergvin Oddsson og Óskar Pétur Sævarsson uppistandshópinn Innrásarvíkingana.. Síðar tók Elva Dögg Gunnarsdóttir við af Óskari í hópnum. Innrásarvíkingarnir komu fram víðsvegar um Íslandi árið 2011 en hópurinn var síðan lagður niður.

Grínhátíðir og innflutningur á erlendum uppistöndurum.

Rökkvi hélt fyrstu grínhátíðina á Íslandi "Iceland Christmas Comedy Festival" í desember 2009. Árið 2012 hélt hann síðan grínhátíðina "Iceland Comedy Festival 2012" með grínistunum DeAnne frá Bandaríkjunum Smith og Freddie Rutz frá Sviss. Iceland Comedy Festival 2013 var haldin í nóvember 2013 með breska uppistandaranum Tiernan Douieb og kanadíska uppistandaranum Paul Myrehaug. Auk uppistandara sem komið hafa fram á Iceland Comedy Festival hefur Rökkvi flutt inn og haldið uppistönd með belgíska grínistanum Lieven Scheire, kanadíska grínistanum John Hastings og hinni bandarísku Jessicu Delfino.

Brasilískt jiu jitsu.

Árið 2010 skoraði Rökkvi á uppistandarann Halldór Halldórsson að glíma við sig í brasilísku jiu jitsu. Árið 2013 skoraði Rökkvi síðan á söngvarann Geir Ólafsson að glíma við sig með blönduðum reglum af judo og brasilísku jiu jitsu, þar sem ágóði af glímunni færi til Barnaspítalasjóðs Hringsins. Rökkvi sigraði þá glímu og söfnuðust 56.500 kr fyrir Barnaspítalasjóð.